Nacia Biblioteko de Esperanto

La Nacia Biblioteko de Esperanto ()http://www.cultura.regione.toscana.it/biblioteche/bsb/indir/massa/speciali.htm estas la plej granda biblioteko en Italio kiu temas pri beletraj verkoj en la lingvo Esperanto aŭ pri tiu lingvo; ĝia sidejo estas en Massa, en Toskanio.

Ĝi estas fondita en 1972, kaj estas unu el la plej gravaj bibliotekoj de Esperanto en la mondo laŭ nombro de volumoj entenataj. Prizorgata de la Itala Esperanto-FederacioAmedeo Benedetti, L'Esperanto e la Biblioteca Nazionale di Massa, en "Charta", n. 97, maggio-giugno 2008, p. 60., ĝi estas hodiaŭ publika institucio, kiu estas parto de la Ŝtata Arkivo de Massa kunligita al la Provinca Reto de la Bibliotekoj de Massa (REPROBI)Listo de aliĝintoj al la Provinca Reto de la Bibliotekoj de Massa ..

Ĝi estis publike prezentata en ĝia nova lokiĝo ene de la Ŝtata Arkivo, la  per kunveno titolata "De la historia Esperanto al la multimedia", kiu okazis en la Salono de Rezistado en la Duka Palaco de MassaA Massa la presentazione della Biblioteca Nazionale di Esperanto - intoscana.it ..

 Historio 
La ideo de nacia itala biblioteko kiu kolektu la beletrajn verkojn en la lingvo Esperanto estis komence proponata de profesoro Mario Dazzini (Pietrasanta, 1910 – Massa, 1985) En memoro de Mario Dazzini, en L'esperanto, luglio-agosto 1985, p. 3. kaj de lia fratino Catina Dazzini, jam dum la 1950-aj jaroj.

La vera kolektado komenciĝis en 1972, kiam Mario Dazzini ricevis raran libron (la unuan gramatikon de Esperanto publikigita en Italio, fare de Daniele Marignoni) kiel donaco de la lingvisto Bruno Migliorini kaj de lia frato geografo Elio MiglioriniAmedeo Benedetti, L'Esperanto e la Biblioteca Nazionale di Massa, en "Charta", n. 97, maggio-giugno 2008, p. 63..

Tiu unua nukleo de la kolekto enhavis, krom aliajn librojn havigitajn de fratoj Migliorini, la librojn donacitajn de advokato Boscarino de Ragusa, de Corrado Grazzini, de Luigi Minnaja kaj de aliaj italaj esperantistojCharta 97, paĝo 63".

La biblioteko estis komence lokata en Castello Malaspina, sur la montetoj apud la urbeto Massa, kaj estis poste translokata – pli komforte – en la konstruaĵo de la Ŝtata Arkivo de Massa kaj Carrara.

Marte de 1994 la Biblioteko kaj ĝia arĥivo estis donacitaj al la Ŝtato kaj al la Arĥiva Administrado de Ministerio por Kulturaj kaj Mediaj Valoraĵoj.

La Grupo Esperantista de Massa "Mario Dazzini" komencis ekde januaro 2007 la inventaron kaj katalogadon de la libroj. La pritrakto de serĉado kaj katalogado de la biblioteka enhavo estis subtenata kaj financata de la provinco Massa-Carrara, kune kun la Regiono Toskanio kaj akorde kun la Ŝtata Arkivo de Massa kaj Carrara.

 La librokolekto 
La biblioteko precipe celas kolekti verkojn en Esperanto aŭ rilataj al tiu lingvo; pli detale, gravas la fakoj lingvistiko, literaturo, teologio kaj politikoProvincia di Massa-Carrara - Biblioteca Nazionale di Esperanto .. Pri tiuj fakoj oni kolektis ĝis nun proksimume okmil volumojn, grandparte donacitaj de familio Dazzini kaj sekve de aliaj italaj esperantistoj.

Krom tio enestas 176 gazetoj, ĝis nun ankoraŭ ne katalogitaj, kaj multaj aliaj dokumentoj kiel korespondado, vojaĝaj taglibroj, fotoj, bildoj kaj muzikaĵoj.

Preskaŭ la duono de la libraro konsistas el tradukoj de prozaj kaj poeziaj verkoj el la tuta mondo, pri ĉiuj subjektoj.

 Referencoj 

 Bibliografio 
 Amedeo Benedetti, L'Esperanto e la Biblioteca Nazionale di Massa, in Charta, n-ro 97, majo-junio 2008, pp. 60-63.

 Eksteraj ligiloj 
 (itala) Provincia di Massa-Carrara - Biblioteca Nazionale di Esperanto 

 (itala) Biblioteca nazionale di Esperanto 

 (itala) Serĉilo por la katalogo 

Kategorio:Esperanto-bibliotekoj
Kategorio:Bibliotekoj en Italio
Kategorio:Esperanto-movado en Italio
Esperanto